CELEX: 31989R0790
Language: el
Date: 1989-03-20 00:00:00
Title: Κανονισμός (ΕΟΚ) αριθ. 790/89 του Συμβουλίου της 20ής Μαρτίου 1989 για τον καθορισμό της κατ' αποκοπή συμπληρωματικής ενίσχυσης για τη σύσταση οργανώσεων παραγωγών καθώς και του ανώτατου ορίου της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και χαρουπιών

Avis juridique important

|

31989R0790

Κανονισμός (ΕΟΚ) αριθ. 790/89 του Συμβουλίου της 20ής Μαρτίου 1989 για τον καθορισμό της κατ' αποκοπή συμπληρωματικής ενίσχυσης για τη σύσταση οργανώσεων παραγωγών καθώς και του ανώτατου ορίου της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και χαρουπιών  

Επίσημη Εφημερίδα αριθ. L 085 της 30/03/1989 σ. 0006 - 0006 Φινλανδική ειδική έκδοση: Κεφάλαιο 3 τόμος 28 σ. 0197  Σουηδική ειδική έκδοση: Κεφάλαιο 3 τόμος 28 σ. 0197 

***** ΚΑΝΟΝΙΣΜΟΣ (ΕΟΚ) αριθ. 790/89 ΤΟΥ ΣΥΜΒΟΥΛΙΟΥ  της 20ής Μαρτίου 1989  για τον καθορισμό της κατ' αποκοπή συμπληρωματικής ενίσχυσης για τη σύσταση οργανώσεων παραγωγών καθώς και του ανώτατου ορίου της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και χαρουπιών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 789/89 (2), και ιδίως το άρθρο 14β παράγραφος 4 και το άρθρο 14δ παράγραφος 3,  την πρόταση της Επιτροπής,  Εκτιμώντας:  ότι η κατ' αποκοπή συμπληρωματική ενίσχυση που προορίζεται να ενθαρρύνει τη σύσταση οργανώσεων παραγωγών καρπών με κέλυφος ή/και χαρουπιών πρέπει να καθορίζεται με τρόπο ώστε να αποτελεί πραγματικό κίνητρο λαμβάνοντας υπόψη, αφενός, το πολύ χαμηλό ποσοστό της παραγωγής που διατίθεται στο εμπόριο μέσω των οργανώσεων των παραγωγών και, αφετέρου, το μικρό μέγεθος των υφισταμένων οργανώσεων,  ότι όσον αφορά την ενίσχυση για τη βελτίωση της ποιότητας και της εμπορίας, που προβλέπεται στο άρθρο 14δ του κανονισμού (ΕΟΚ) αριθ. 1035/72, το ανώτατο όριο της χρηματοδοτικής συμμετοχής του κράτους μέλους και της Κοινότητας πρέπει να καθορίζεται σε ρεαλιστικό ύψος που θα λαμβάνει υπόψη το βασικό στόχο της γενετικής και καλλιεργητικής βελτίωσης και της έκτασης της δενδροκαλλιέργειας που μπορεί κάθε χρόνο να αποτελέσει αντικείμενο δράσης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η κατ' αποκοπή συμπληρωματική ενίσχυση για τη σύσταση οργανώσεων των παραγωγών καρπών με κέλυφος ή/και χαρουπιών που προβλέπεται στο άρθρο 14β του κανονισμού (ΕΟΚ) αριθ. 1035/72, καθορίζεται ως εξής:  - 60 Ecu ανά τόνο για ποσότητα μικρότερη από 1 000 τόνους,  - 70 Ecu ανά τόνο για ποσότητα από 1 000 έως 2 000 τόνους,  - 75 Ecu ανά τόνο για ποσότητα που υπερβαίνει τους 2 000 τόνους,  καρπών με κέλυφος ή/και χαρουπιών που διατίθενται στο εμπόριο από την οργάνωση παραγωγών κατά την πρώτη περίοδο εμπορίας.  Άρθρο 2  Το ανώτατο όριο ανά εκτάριο που αναφέρεται στο άρθρο 14δ παράγραφος 2 του κανονισμού (ΕΟΚ) αριθ. 1035/72, καθορίζεται σε 300 Ecu για τα πρώτα πέντε έτη και σε 210 Ecu για τα πέντε επόμενα έτη.  Άρθρο 3  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Μαρτίου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. L 118 της 20. 5. 1972, σ. 91.  (2) Βλέπε σελίδα 3 της παρούσας Επίσημης Εφημερίδας.